Dudweiler

**Dudweiler** (fonet. *Dudvajler*) je gradsko naselje sarlandskog glavnog grada Saarbrückena. U Dudweileru živi 19.570 stanovnika (stanje: 30. april 2014.).

## Geografija 
Dudweiler se nalazi u dolini Sulzbacha (*Sulzbachtal*) između centra Saarbrückena (St. Johanna) i grada Sulzbach. Druga susjedna naselja i gradovi su Sulzbach/Saar, Neuweiler, St. Ingbert, Rentrich, Saarbrücken-Schafbrücke, Saarbrücken-St. Johann, Rußhütte, Neuhaus, Fischbach-Camphausen i Quierschied.

## Historija 
[thumb|lijevo|Spomenik posvećen bivšem dudvajlerskom rudniku [kameni ugalj|kamenog uglja]]
Na području današnjeg Dudweilera pronađeni su arheološki ostaci iz kamenog, bronzanog i željeznog doba. Iz keltskog vremena potječu dvije grobnice u blizini *Dreibannsteina*. Ostaci rimskog hrama nalaze se na *Alten Büchel*. Ulica *Grühlings* (današnji autoput A 623) vodi jednim dijelom trasom nekadašnje rimske ceste.

Dudweiler se prvi put spominje 11. maja 977. godine u jednog povelji cara Otona II. koji je tom poveljom potvrdio ženskom samostanu St. Peter u Metzu vlasništvo na kapelom u *Duodonisvillareu* (doslovno: *Dudinom selu*). *Dudo* je u nekoliko izvora opisivan kao franački plemić koji je na ovom području imao svoje posjede. Međutim, do danas takve tvrdnje su još uvijek upitne i nikad nisu dokazane. Također postoje brojni nagovještaji da bi *Dudo* zapravo mogao biti vojvoda Liudolf iz Švapske. On je bio polubrat cara Otona II, a neki izvori ga spominju pod nadimkom *Dudo*.

Prema izvorima, Dudweiler je 1542. imao samo 23 domaćinstava, odnosno oko 150 stanovnika. Međutim, i do danas Dudweiler je ostao jedini gradski okrug Saarbrückena koji ima poseban općinski status i ima svog vlastitog gradonačelnika okruga (*Bezirksbürgermeister*). Gradsko vijeće Saarbrücken je 29. januara 2013. nakon glasanja sa 35 glasova *za* i 26 glasova *protiv* izglasao je ukidanje ove funkcije. Prema procjenama do kraja 2014. godine planirano je ukidanje osam administrativnih funkcija i ušteda od oko 700 hiljada eura.

## Privreda 
U Dudweileru postoji veliki broj različitih proizvodnih i uslužnih firmi, dok je pravih industrijskih kompanija vrlo malo. U centru naselja nalazi se živopisna, historijska, trgovačka i pješačka zona. Zbog blizine kampusa Univerziteta Saarland u Saarbrücker Stadtwald, u Dudweileru živi brojna studentska populacija.

## Demografija 
U periodu od 1974. do 2014. broj stanovnika u Dudweileru opao je za oko 30%.

## Znamenitosti 
thumb|lijevo|200px|De Monn mit da long Stong
* Stari toranj u školskom dvorištu, bivši crkveni toranj iz 13. ili 14. vijeka. On je jedan od najstarijih očuvanih objekata u cijeloj pokrajini Saarland.
* Katolička crkva sv. Marije iz 19. vijeka sa očuvanom pietom iz 14. vijeka i slikom von Heydena velikog formata posvećene sv. Barbari koja se ukazuje unesrećenom rudaru.
* Evangelistička Kristova crkva iz 19. vijeka
* Evangelistička crkva sv. Duha iz 20. vijeka, sagrađena po planovima arhitekti Rudolfa i Klausa Krügera izgrađena 1966/1967. godine.
* Spomenik u ulici Saarbrücker koji je dizajnirao Heinrich Otto 1926. godine posvećen žrtvama oba svjetska rata.
* De Monn mit da long Stong un zwei Dudwiller Kinner, spomenik umjetnika Zoltana Henczea na staroj tržnici, postavljen 1989. godine a prikazuje srednjovjekovnog gradskog činovnika sa dugom motkom koji je palio gasne lampe po naselju (tadašnji oblik javne rasvjete).
* Brennender Berg (*goruće brdo*), brdo iznad Dudweilera ispod kojeg gori podzemni požar zapaljenog uglja, a kojeg je, između ostalih, posjetio i Goethe i o njemu pisao. Toplota koja se razvija u unutrašnjosti brda se i danas može osjetiti.

## Reference 
Kategorija:Saarbrücken